Narva Linnavolikogu \_\_.\_\_.2024. a

määruse nr \_\_\_ lisa

NARVA

KULTUURI-STRATEEGIA

2030

# Sissejuhatus

Narva kultuuristrateegia 2030 on jätk Narva linna kultuuri ja spordi arengukavale aastateks 2015-2022. Kultuuristrateegia koostamise algatas Narva Linnavolikogu. Strateegia koostamisel on kolm peamist põhjust:

1. seni kehtinud arengukava periood hakkab lõppema ja linn soovib leppida kokku valdkonna arendamise pikemas vaates;
2. senine arengukava keskendub kitsamalt kultuuri- ja sporditegevuse korraldamisele linnas, uus strateegia käsitleb kultuuri, loovuse ja tervislike eluviiside seoseid teiste linnaelu valdkondadega laiemalt, sh haridus, majandus, sotsiaalvaldkond, turism jm;
3. uus strateegia toimib strateegilisi sihte seadva dokumendina, mille eesmärgid on sh kultuurilise mitmekesisuse, loominguvabaduse ja meediavabaduse põhimõtete järgimine, digipädevuste arendamine, kultuurilise koostöö abil sidusa ühiskonna saavutamine, kultuuripärandi hoidmine ning loomemajanduse edendamine.

Kultuuristrateegia sisaldab nii kultuuri ja loovuse toetamist selle eri väljendusvormides kui ka spordi- ja liikumisharrastuse valdkonna korraldamist.

Kultuuristrateegia koostamiseks on läbi viidud mitmeid kaasamisüritusi, arutelusid ja seminare, strateegia oli avalikustatud linna kodulehel arvamuste avaldamiseks.

Strateegia kirjeldab linna arenguvisiooni ning valdkondlikke strateegilisi eesmärke. Kultuuristrateegia seostub Narva linna arengukavaga.

Strateegia koostamist koordineeris Narva Linnavalitsuse Kultuuriosakond, koostamisse olid kaasatud linnavolikogu koos eri komisjonidega, linnavalitsuse osakonnad, linna hallatavad kultuuri- ja spordiasutused, munitsipaalhuvikoolid, SA Narva Muuseum, Tartu Ülikooli Narva Kolledž, kultuuri- ja spordivaldkonna organisatsioonid ning kõik huvitatud osapooled.

# Visioon 2030

**Narvas on kultuuri, loovust, ettevõtlikkust ja tervislikke eluviise väärtustav inimese- ja loodussõbralik elukeskkond. Narva on unikaalne kultuuride kohtumispaik, kus mitmekesisust nähakse tugevusena. Narvakad on aktiivsed kultuuritegijad ja kultuurist osasaajad. Kultuur, loovus ja ettevõtlikkus on Narva arengu mootoriks, et olla linnana uuenduslik, atraktiivne ja konkurentsivõimeline. Piirilinnana on Narva kultuurielu avatud ja rahvusvaheline.**

# aluspõhimõtted

Narva linn juhindub strateegia elluviimisel viiest aluspõhimõttest:

ambitsioonikus **•** kogukondlikkus

uuenduslikkus **•** terviklikkus **•** avatus

**Ambitsioonikus** tähendab, et Narva ees seisvate suurte väljakutsete lahendamiseks on vaja julgeid mõtteid ja suuri tegusid. Narva võib olla küll maailma mõistes väikelinn, kuid miski ei takista meil mängimast võrdsetena kaasa suuremas kaalukategoorias.

**Kogukondlikkus** tähendab, et Narva hindab ennekõike oma inimesi ja nende potentsiaali linna paremaks muutmisel. Väärtustame kogukonnale olulisi traditsioone. Soovime Narvast kujundada linna, mis oleks sõbralik, turvaline ja täis positiivset energiat.

**Uuenduslikkus** tähendab, et traditsiooniliste ja äraproovitud lahenduste kõrval on Narva avatud uutele ideedele ja algatustele. Hindame ja toetame inimeste algatusvõimet ja ettevõtlikkust. Soovime luua keskkonda, mis soodustab innovaatilisi lahendusi ja aitab pakkuda loovuse, ettevõtluse ja tehnoloogia kaasabil jätkusuutlikke alternatiive vananenud majandusmudelitele.

**Terviklikkus** tähendab, et Narvas ei nähta kultuuri ja sporti eraldiseisvatena muudest eluvaldkondadest, vaid hinnatakse nende võimet luua lisaväärtust nii hariduses, sotsiaalelus, ettevõtluses, turismis kui keskkonnahoius.

**Avatus** tähendab, et Narvas hinnatakse koostööd, sest vaid üheskoos on võimalik saavutada suuri eesmärke. Teeme koostööd oma naabritega Virumaal, aga ka teiste linnadega üle Eesti ja välismaal. Oleme avatud uutele algatusele ja talentidele mujalt maailmast, et teha Narvat paremaks. Narva kultuurielu rikastavad tihedad rahvusvahelised kontaktid.

# Strateegilised eesmärgid

Narva kultuuristrateegia visiooni elluviimiseks on püstitatud järgmised strateegilised eesmärgid:

### Narvas on mitmekülgne, aktiivne ja kaasav kultuurielu, mis väärtustab nii traditsioone kui ka uuenduslikkust ning mis tugineb tugevale kogukonnale.

### Narvas on head tingimused nii rahvaspordi kui ka saavutusspordiga tegelemiseks.

### Narvas on soodne pinnas uuenduslike ja loovatel lahendustel põhinevate ettevõtete ja algatuste arenguks, linnaruum toetab loovust, tervislikke eluviise ja ökoloogilist tasakaalu.

### Narva on hinnatud ja tunnustatud sihtkoht nii sise- kui ka väliskülalistele.

### Narva kultuurielu on avatud ja rahvusvaheline ning see põhineb tugeval koostöövõrgustikul.

# olulisemad tegevussuunad

## **Narvas on mitmekülgne, aktiivne ja kaasav kultuurielu, mis väärtustab nii traditsioone kui ka uuenduslikkust ning mis tugineb tugevale kogukonnale**

Narvas on juba täna väga rikkalik ja mitmekesine kultuurielu, seda saab linnaelanikele ja külalistele veelgi rohkem tutvustada. Tähtis on võrdsete võimaluste loomine kultuuri- ja spordielust osasaamiseks sõltumata inimeste vanusest, soost, majanduslikest võimalustest, erivajadusest või muudest erisustest. Olulisel kohal on kultuuritegijate kui selles osalejate järelkasv, seepärast pakume lastele ja noortele igakülgseid võimalusi huvihariduseks ja -tegevuseks. Narva kultuurielu arendamiseks tuleb luua tegijatele soodne keskkond nii tegevuste toetamise, füüsilise keskkonna parandamise kui vajalike vahendite soetamise abil. Olulisel kohal on linna hallatavate kultuuriasutuste ja linnas tegutsevate kultuuriorganisatsioonide jätkuv toetamine. Kultuuri ei tehta ainult kontserdisaalides ega galeriides, seega on oluline toetada ka uusi kultuurinähtusi ja kodanikualgatusi.

Narva kultuurimaastikul väärtustatakse algatusvõimet ja ettevõtlikkust, erasektori poolt loodud kultuurielule luuakse võrdsed tingimust linna initsiatiividega. Vajalik on saavutada tasakaal suursündmuste ja väikeste projektide vahel, samuti kohalike inimeste poolt korraldatud tegevuste ja väljapoolt linna tulevate algatuste vahel, sest see kõik toetab aktiivsemat ja mitmekülgsemat kultuuripilti. Kvaliteetsete kultuurisündmuste ja -projektide elluviimine eeldab professionaalset korraldust ja tugevat koostöövõrgustikku. Tähtsal kohal on kultuurikorraldajate kompetentside tõstmine projektijuhtimisest ja publiku kaasamisest ning arendamisest.

Tugeva linna alus on tugevad kogukonnad, aktiivsed ja ühtehoidvad inimesed. Linna ülesanne ei ole teha kõike oma kodanike eest, vaid luua tingimused omaalgatuseks ja toetada igati altpoolt tulevat initsiatiivi. Narva soovib olla avatud ja kaasav linn, kus linnakodanikud tunnevad end osana otsustusprotsessist. Kultuuri- ja sporditegevuse korraldus ei toimu ainult läbi linna hallatavate asutuste, vaid samuti läbi kolmanda sektori organisatsioonide. Väga oluline on toetada rohujuuretasandi algatusi, et narvakad räägiksid senisest veelgi aktiivsemalt kaasa linnaelu kujundamisel. Linn küsib inimestelt arvamusi ja ideid, kaasates neid suuremate algatuste korraldamisel ning innustades vabatahtlikkust suursündmuste läbiviimisel.

Meetmed ja olulisemad tegevused:

#### Narva kultuuriasutuste ja organisatsioonide tegevuse toetamine ja vajalike tingimuste loomine

#### Linna kultuuriasutuste tegevuste rahastamine ja investeeringute elluviimine, kultuuri- ja spordivaldkonna töötajate vääriline tasustamine.

#### Linnaürituste ning üleriigilise ja rahvusvahelise kandepinnaga Narva maineürituste toetamine ning tähtsatel välisüritustel osalemine.

#### Kultuuriorganisatsioonide tegevuse toetamine ja kultuurilise mitmekesisuse väärtustamine.

#### Nii linna kui erasektori kultuurikorraldajate ja -juhtide oskuste ja teadmiste arendamine.

#### Kultuuripärandi toetamine ja linna ajaloo tutvustamine

#### Narva piirkonna rikkaliku kultuuripärandi toetamine ja tutvustamine.

1.2.2 Narva kandi kultuurilis-ajaloolise keskkonna aktualiseerimine, säilitamine ja arendamine.

#### Eraalgatusliku kultuuritegevuse toetamine ja elanike kaasamine otsustusprotsessidesse

#### Kodanikualgatuse ja kolmanda sektori organisatsioonide tegevuse igakülgne toetamine kultuuri- ja spordielu eestvedamisel.

#### Elanike teavitamine ja kaasamine kultuuri- ja spordivaldkonda puudutavatesse otsustusprotsessidesse.

#### Vabatahtlikkuse toetamine ja võimaluste loomine huviliste kaasamiseks linna suursündmuste korraldamisel ja asutuste tegevusse panustamisel.

#### Huvihariduse ja -tegevuse võimaluste laiendamine kõikidele vanusegruppidele. Kaasava eelarve koostamise põhimõtte rakendamine Narvas.

#### Huvihariduse ja -tegevuse toetamine

#### Lastele ja noortele huvihariduse ja -tegevuse võimaluste pakkumine.

#### Uute ja eestikeelsete huviringide loomine lähtuvalt noorte ja nende vanemate soovidest.

#### Eesti keele õppe võimaluste tagamine igas huviharidusasutuses.

#### Huvihariduse ja -tegevuse võimaluste laiendamine kõikidele vanusegruppidele.

#### Eesti keele ja kultuuri edendamine ja toetamine

#### Narva elanikele eesti kultuuri ja eestikeelse kultuuri kättesaadavuse laiendamine sh mitmesugused meetmed ja algatused, mis aitavad edendada eesti keele oskust ja kultuuriteadlikkust.

#### Kestlike kultuuriprogrammide ja -algatuste arendamise ja toetamise kaudu võimaluste suurenemine, mis tagab eesti kultuuri ja keele elujõulisuse eesmärgi.

#### Eesti keelelise ja kultuurilise integratsiooni tõhustamise edendamine mitmekesiste huvitegevuste kaudu (projektid, üritused, laagrid, kultuuriprogrammid jt).

#### Tihedama koostöö soodustamine haridusasutuste, kultuuriorganisatsioonide ja ettevõtjatega, et tugevdada eesti keele ja kultuuri kohalolu igapäevaelus.

#### Narva huvikoolides keelekümblusmetoodika kasutuselevõtt.

#### Narva linna elanike huvi tõstmine lugemise vastu ja Narva Keskraamatukogus eestikeelsete teoste suurema valiku tagamine.

#### Eesti keele ja kultuuri edendamine läbi mitmekülgsete digitaalsete ja interaktiivsete tegevuste.

#### Teiste omavalitsustega koostöö arendamine sh organisatsioonide ühisalgatused, projektid, vahetusprogrammid, kultuurisündmused jt.

#### Narva on heade sündmuste linn

#### Kultuuriasutuste, -organisatsioonide ja -professionaalide vahel võrgustike loomine teiste Eesti ja välismaa partneritega.

#### Jätkusuutliku kultuuriprogrammi väljatöötamine koostöös kogukondadega, sh olulised külastajaterohked tunnussündmused.

#### Kultuuri- ja loomeklastri täiendamine Virumaa regioonis.

#### Narva positiivse maine kujundamine oma regiooni, Eesti elanike ning väliskülastajate hulgas.

#### Kogukondade kaasamine kultuuriprogrammi väljatöötamisse ja elluviimisse.

#### Euroopa kultuuripealinnaks kandideerimine ja kõrgetasemelise kultuuriprogrammi ning arendustegevuste elluviimine.

Eesmärgi täitmise mõõdikud 2030:

* Kultuurisündmuste arv ja mitmekesisus (sündmuste arvu kasv 10% võrreldes 2024).
* Kultuuris osalevate inimeste arv, sh nii kultuuritegijad kui ka külastajad (kultuuris osalemise uuring, 10% kasv võrreldes 2024).
* Huvihariduses osalevate laste ja noorte arv (huvihariduses täidetud õppekohad moodustavad vähemalt 85% õppekohtade üldarvust).
* Kultuurijuhtidele ja -korraldajatele läbiviidud koolitused ja arendustegevused.
* Otsustusprotsesside läbipaistvus ja kaasamisprotsess (100% linna kultuurivaldkonna strateegilistest algatustest läbivad avalikustamise ja kaasamise ringi).
* Omaalgatuslike projektide osakaal linna toetustest (toetus eraalgatuslikele projektidele kahekordistub võrreldes 2024).
* Vabatahtlike kaasamine suursündmuste korraldamisel (vabatahtlike arv kahekordistub võrreldes 2024).
* Kultuurilis-ajaloolise keskkonna säilitamise ja arendamise valdkonnas "tegevuse toote" loomine, mis on tähtis Narvas, regioonis, sellest väljaspool, sh välismaal.

## **Narvas on head tingimused nii rahvaspordi kui ka saavutusspordiga tegelemiseks**

Narva on ajalooliselt tuntud spordilinnana, siit on pärit palju edukaid sportlasi. Narvas tuleb luua veelgi paremad tingimused selleks, et linlastel oleks kõik tingimused liikumisharrastuseks ja sporditegevuseks. Linn toetab sportimisvõimalusi (sh invaspordi ja koolispordi arendamine), sporditaristu arendamist, kergliiklusteede uuendamist ja rajamist liikumiseks ja rattasõiduks, spordivõistluste ja -sündmuste korraldamist jpm. Sporditegevus linnas tugineb tugevatel spordikoolidel ja spordiklubidel, mille tegevust linn toetab. On oluline, et Narvas ei jääks ükski andekas tulevikutalent tähelepanuta ning neile oleks tagatud võimalused oma potentsiaali realiseerimiseks.

Meetmed ja olulisemad tegevused:

#### Spordivaldkonna taristu arendamine

#### Kaasaegsete ja mitmekülgsete sportimis- ja liikumisharrastusvõimaluste loomine, sh olemasoleva taristu uuendamine ja uute sportimisvõimaluste rajamine.

#### Avalikus kasutuses oleva sporditaristu, sh staadionide, saalide, ujulate ja võimlate kasutamine efektiivselt, sh koolide sportimisvõimaluste kasutamine pärast tunde.

#### Äkkeküla tervisespordi piirkonna, Joaoru puhkeala, Kadastiku puhkeala arendamine.

#### Sporditegevuse toetamine

#### Tervisespordi arendamine, liikumisharrastuse võimaluste loomine ja rahvaspordiürituste korraldamise toetamine.

#### Saavutusspordi arendamine.

#### Erinevatele sihtrühmadele spordiga tegelemise võimaluste tagamine, sh spordiveteranide tegevuse ja võistlustest osavõtu toetamine ning erivajadustega inimestele sportimisvõimaluste loomine ja süsteemsete lahenduste väljatöötamine.

#### Spordivaldkonna juhtide oskuste ja teadmiste arendamine ning võrgustike loomine teiste Eesti ja välismaa organisatsioonidega.

#### Noortespordi arendamine

#### Spordikoolide ja spordiklubide tegevuse toetamine.

#### Noortespordi süsteemi arendamine tulevikutalentide potentsiaali rakendamiseks.

#### Eesmärgi täitmise mõõdikud 2030:

* Spordikoolides ja -klubides osalevate inimeste arv (kasv 10% võrreldes 2024).
* Rahvaspordisündmuste ja nendel osalejate arv (kasv 10% võrreldes 2024).
* Spordijuhtidele läbiviidud koolitused ja arendustegevused.
* Sporditaristu vastavust tänapäevastele nõuetele (vastavalt investeeringute kavale).

## **Narvas on soodne pinnas uuenduslike ja loovatel lahendustel põhinevate ettevõtete ja algatuste arenguks, linnaruum toetab loovust, tervislikke eluviise ja ökoloogilist tasakaalu**

Loomemajandus on Eestis ja maailmas üha olulisem majandusharu. Ainuüksi Eestis on loomemajandussektoris hõivatud 4,8% töötajatest, valdkonnas tegutseb 11,6% kõikidest registreeritud ettevõtetest, kokku moodustab sektor 2,8% sisemajanduse kogutoodangust. Narva ja kogu Ida-Virumaa majandus on senini põhinenud vananevatel ja ressursimahukatel tööstusharudel, mistõttu on alternatiivsete innovaatiliste tegevussuundade leidmine võtmetähtsusega. Narva ambitsioon on kujuneda regionaalseks loomemajanduse keskuseks, kus on kõrge loovate ettevõtete osakaal, mis teevad aktiivselt koostööd teiste sektori ettevõtetega uute ja kõrgema lisaväärtusega toodete ja teenuste arendamisel.

Loov linn tähendab loovust, kultuuri ja liikumist soodustavat keskkonda. See on inimkeskne linnaruum, kus tähtsal kohal on jalakäia mugavus ja turvalisus, rohealade olemasolu, vaba aja veetmise kohtade ja vabaõhuürituste toimumispaikade rohkus ja mitmekesisus, jalgrattateede ja muude kergliiklusteede võrk. Linna üldplaneering peab toetama kultuuristrateegias toodud eesmärke. Kuna loomeinimestele ja alustavatele ettevõtjatele on oluline inspireeriv ja soodne tegevuspind, siis soodustab linn igati vanade ja tühjalt seisvate hoonete kasutuselevõttu loomekeskustena, mis omakorda toetab ümbritseva piirkonna arengut.

Meetmed ja olulisemad tegevused:

#### Loomemajanduse arendamine

#### Loomemajandusealase teadlikkuse tõstmine noorte, loovisikute ja teiste valdkondade ettevõtjate hulgas.

#### Loomemajanduse majandusliku potentsiaali kaardistamine Narvas.

#### Loomeettevõtluse propageerimine läbi häkatonide, töötubade ja koolituste korraldamise ja toetamise.

#### Loomeettevõtete arengu toetamine läbi inkubatsioonivõimaluste, rahvusvahelistumise ja koolitusprogrammide toetamise.

#### Rahvusvaheliste filmiprojektide Narvasse tuleku soodustamine ja liitumine Viru Filmifondiga.

#### Uute tehnoloogiate, digitaalsete võimaluste ja multimeedia kasutuse soodustamine loovtegevuse konkurentsieelise suurendamiseks.

#### Linnaruumi arendamine

#### Linna üldplaneeringus kultuuri, loomemajanduse ja spordivaldkonna vajadustega igakülgne arvestamine.

#### Peresõbraliku ja rohelist elukeskkonda toetava taristu arendamine, sh jalgrattateede, rohealade, vabaõhuürituste läbiviimise kohtade, avalike istumis- ja sportimisalade rajamine ja korrashoid.

#### Vanade ja tühjana seisvate tööstus- ja militaarhoonete kohandamine võimalikeks loomekeskusteks, residentuurideks, koostöötamise paikadeks või teisteks tegevuskeskusteks.

#### Avaliku ruumi rikastamine kunstiga.

#### Koostöös eraomanike ja korteriühistutega kortermajade heakorra ja väljanägemise parandamine linnaruumi üldilme kaasajastamiseks.

* + 1. Kultuuriobjektid on ligipääsetavad erivajadustega inimestele.

Eesmärgi täitmise mõõdikud 2030:

* Loomemajanduses tegutsevate töötajate ja ettevõtete arv (algtase määratletakse kaardistusega, ettevõtete arvu kasv 10% võrreldes 2024).
* Loomemajanduse ja teiste valdkondade ettevõtete koostööprojektide arv (vähemalt 20 projekti).
* Tervislikke eluviise ja sportimisvõimalusi toetava taristu mahud (vastavalt investeeringukavale).
* Kultuuri ja loovust soodustavad avaliku ruumi lahendused (vastavalt investeeringukavale).

## **Narva on hinnatud ja tunnustatud sihtkoht nii sise- kui ka väliskülalistele**

Turistide arv Narvas on viimastel aastatel jõudsalt kasvanud, kuid kasvuruumi on veel palju. Töötame selle nimel, et Narval oleks mitte ainult Eestis, vaid kogu Euroopas positiivne ja külalislahke kuvand. Narva on ajalooliselt palju kannatanud, aga meil on seetõttu jagada maailmaga kordumatuid lugusid, mis kõnetavad inimesi kaugelt ja lähemalt. Narva koos oma naabruskonnaga suudab pakkuda külalistele igas vanuses rohkelt avastamisrõõmu, põnevust, nostalgiat. Narval on võime igal sammul positiivselt üllatada. Küll aga peab Narvas tõusma turismiteenuste pakkujate arv ja kvaliteet, et pakkuda külalistele meeldejäävat kogemust. Samuti peame seisma selle eest, et transpordiühendused oleksid võimalikult mugavad. Peagi on võimalik Ülemistelt Narva sõita rongiga alla 2h, lisaks ühendused teiste Eesti linnadega.

Meetmed ja olulisemad tegevused:

#### Turismiteenuste arendamine

#### Koostöös Ida-Viru Ettevõtluskeskusega Ida-Viru Turismiklastris osalemine ning Narva turismitoodete ja teenuste arendamine.

#### Koostöös turismiteenuste pakkujatega Narvas ja naabruses soodustada majutus- ja toitlustuskohtade arvu kasvu ning turismivaldkonnas teenusekvaliteedi paranemist.

#### Koostöös kultuuriasutuste ja kultuurisündmuste korraldajatega siduda Narva kultuuritegevused ja maineüritused tõhusamalt linna tutvustamisega Eestis ja rahvusvaheliselt.

#### Turundus- ja kommunikatsioonitegevuste elluviimine

#### Turundus- ja kommunikatsioonitegevuste elluviimine Narva linna maine tõstmiseks ning selleks vajalike uuringute läbiviimine.

#### Narva linna tervikliku turunduskava koostamine.

#### Kommunikatsioonikava koostamine koostöös kõikide osapooltega.

Eesmärgi täitmise mõõdikud 2030:

* Turistide ja ööbimiste arv (turistide arvu tõus 15% võrreldes 2024).
* Majutus- ja toitlustuskohtade arv linnas (majutuskohtade, sh. kodumajutus arvu kasv 20% võrreldes 2024).
* Meediakajastuste arv rahvusvahelises meedias (vastavalt meediamonitooringu tulemustele).
* Külastajate rahulolu turismitoodete ja -teenustega (vähemalt 75% maksimumhindest).

## **Narva kultuurielu on avatud ja rahvusvaheline ning see PÕHINEB tugevAL koostöövõrgustikUL**

Narva on maailmale avatud linn talle iseomase multikultuurilise identiteediga Euroopa ja Venemaa piiril. Linn on Euroopa ajaloo elav näide, kus mitmekesine kultuurielu pakub elamusi igale maitsele igal aastaajal. Narvas tegutsevad vilkad loomemajandusettevõtted ja aktiivsed kogukonnad, moodustades tervikliku kultuuri ökosüsteemi, mis on pidevas liikumises ning arengus. Narva on seda edukam, mida tugevam on tema koostöövõrgustik. Narva on mitmekesise kultuuritaustaga piirilinn. Just seda fakti peame enda suureks tugevuseks, mitte nõrkuseks. Narva on ida- ja lääne ristumiskohas, mis avab teed ühisprojektideks loovisikute ja kultuuriorganisatsioonidega. Narva fookuses on kandideerida 2036 aasta (aasta on eeldatav) Euroopa kultuuripealinnaks koos kõikide teiste Ida- ja Lääne-Virumaa omavalitsustega, aga samuti oleme avatud koostööks kõikide teiste Eesti piirkondadega. Kultuuripealinnaks kandideerimisega kaasnev rahvusvaheline tähelepanu aitab Narval leida häid koostööpartnereid mujalt Euroopast, linnu, kes jagavad sarnaseid väljakutseid ja kes võivad üksteiselt õppida häid lahendusi.

Meetmed ja olulisemad tegevused:

#### Kultuurikoostöö arendamine Eestis ja rahvusvaheliselt

#### Euroopa kultuuripealinna kandideerimiseks ettevalmistamine ja valituks osutudes kultuuripealinna protsessi läbiviimine koos kõikide Ida- ja Lääne-Virumaa omavalitsustega, samuti teiste Eesti linnade ja piirkondade kaasamine protsessi.

#### Koostöö tihendamine eelmiste ja tulevate Euroopa kultuuripealinnade ja kandidaatlinnadega, samuti sõpruslinnade võrgustiku laiendamine linnadega, kellega oleks võimalik jagada ühiseid õppetunde linnade arendamisel.

#### Koostöö tihendamine eesti ja rahvusvaheliste kultuuri- ja spordiorganisatsioonide ja eestvedajatega, projektide käivitamine.

#### Rahvusvaheliste kontaktide vahendamine, töö välismeediaga ning organisatsioonide rahvusvahelise võrgustumise toetamine.

#### Narva linna kultuuri- ja spordivaldkonna rahvusvahelistumise toetamine, rahvusvahelistest koostööprojektidest ja võrgustikest osavõtu toetamine.

#### Rahvusvaheliste residentuuriprogrammide ning loovisikute ja ettevõtete mobiilsuse soodustamine.

Eesmärgi täitmise mõõdikud 2030:

* Kaasatud omavalitsuste arv (100% Ida- ja Lääne-Virumaa omavalitsustest).
* Koostööprojektide arv nii Eestis kui mujal maailmas (50% kultuuripealinna projektidest on partneriks Virumaalt pärit osapool, vähemalt 30% tegevustes on partneriks Narva osapool).
* Sõpruslinnade võrgustiku laiendamine (vähemalt 3 uut sõpruslinna).

# Hetkeolukorra analüüs

## Narva Üldnäitajad

Narva on Eesti suuruselt kolmas linn, mille elanike arv 01.01.2024 seisuga 52 894 inimest. Elanike arv on taasiseseisvumisest alates olnud pidevas languses, 1993. aastal elas linnas koguni 83 000 inimest. Elanikest 83% on vene rahvusest, eestlased moodustavad 7%, ukrainlased ja valgevenelased kokku 5%, muud rahvused 5%. Kodakondsuse alusel on Narvas 49% Eesti kodanikke, 13% määratlemata kodakondsusega inimesi, 34% Vene kodanikke ja 4% teiste riikide kodanikke.

Vaatamata registreeritud töötuse vähenemisele enamikes Eesti maakondades on Ida-Virumaal registreeritud töötus 14,1%, mis on kogu riigi kõrgeim töötuse määr. Narva linnas on töötuse määr 10,3%. Võrdluseks riigi keskmine töötuse määr on 8,3%. Narva ja Ida-Virumaa majandus on suuresti tuginenud tekstiilitööstusele ja põlevkivi kaevandamisele. Üleminek taastuvatele energiaallikatele on piirkonnale väljakutseks. Ettevõtete arv 1000 elaniku kohta on olnud väikses tõusutrendis.

Positiivse trendina saab välja tuua, et pärast COVID-19 pandeemia aega turistide arv kasvab. Narvas ööbimiste arv kasvas 2022. aastal 46170-ni, aasta varem oli vastav näitaja vaid 35419. Sarnane tendents on nähtav kogu Ida-Virumaal, 2022. aasta võrdluses 2021. aastaga kasvas ööbimiste arv Eestis kokku 49%, Ida-Virumaal 24%. Narvas 2022. aastal kõige suurema protsendi moodustasid siseturistid (60%), teisel kohal on turistid Venemaalt (10%) ja kolmandal on turistid Lätist (6%).

Narva linna 2023. aasta eelarve põhitegevuse kulud ja investeerimistegevuse väljaminekud moodustusid 141,6 miljonit eurot, millest vabaaja, kultuuri ja religiooni osa moodustas 11,7% ehk 16,5 miljonit eurot.

## Peamised tugevused

* Tugevad kultuuri- ja sporditraditsioonid, linnas tegutseb suurel hulgal rahvakultuuriseltse, kultuuriasutusi, huvikoole, spordikoole ja -klubisid. Linnakodanikel on mitmekülgsed kultuuris osalemise võimalused.
* Narvas on mitmeid huvipakkuvaid vaatamisväärsusi, sh rahvusvahelise kandepinnaga Narva Hermanni linnus ja bastionid, milles tegutseb SA Narva Muuseum, mis on läbinud Euroopa Liidu struktuurivahendite toetusel uuenduskuuri. Lisaks linnusele on Narvas tähelepanuväärsed raekoda, Narva Aleksandri kirik, Narva Ülestõusmise kirik, Kreenholmi manufaktuur, jõeäärne promenaad jpm.
* Turistide arv on hüppeliselt tõusnud, seda nii siseturistide kui välisturistide arvel. Narva on teinud viimasel ajal tugevat tööd turismiarendamisel, linna maine on Eestis paranenud. Oluline osa selles on ka mitmete edukate kultuurisündmuste toimumisel.
* Narva asub atraktiivses piirkonnas, kus lisaks linnale on olulisteks sihtkohtadeks Ida-Virumaal nii kuurortlinn Narva-Jõesuu, Toila Oru park ja spaa, Sillamäe unikaalne arhitektuurikompleks, Eesti Kaevandusmuuseum Kohtla-Nõmmel, Kiviõli Seikluskeskus, Kuremäe nunnaklooster jpm.
* Narval on tihedad kultuuri- ja koostöösidemed Eesti teiste piirkondadega, mis loob ühtse ja tugeva kultuurikogukonna. Narva planeerib kandideerida 2036 aasta Euroopa kultuuripealinnaks koos kogu Virumaaga.
* Narvas on viimastel aastatel käivitatud suurel hulgal kultuurivaldkonna ja loomemajanduse algatusi, nt rahvusvahelisel kunstimaastikul tuntust koguv Narva kunstiresidentuur, unikaalne Kreenholmi manufaktuur, kus on toimunud mitmeid üle-eestiliselt kõnepinda leidnud projekte (rahvusvaheline linnakultuurifestival Station Narva, Tartu Uue Teatri lavastuse "Kremli Ööbikud" etendused, Narva Ooperipäevad), Vaba Lava teatrikeskus, mis toob Narvasse Eesti ja Euroopa teatrimaastiku tipptegijad, Narva Loomeinkubaator OBJEKT jpm.
* Liikumisharrastuse populariseerimise eesmärgil toimuvad Narvas igal aastal mitmed rahvaspordiüritused eri spordialadel. Linnas on palju treenereid, kellel on aastatepikkused kogemused, head saavutused spordis ning kes on ette valmistanud suurel hulgal sportlasi. Narva sportlased osalevad kõrge tasemega võistlustel, sh Euroopa ja maailmameistrivõistlustel ning olümpiamängudel.

## Peamised nõrkused

* Narva suurimaks nõrkuseks on kiirelt vähenev ja vananev elanikkond ning ülejäänud Eestiga võrreldes keerulisem majandusolukord, sh suurem tööpuudus ja väikesemad sissetulekud. See omab otsest negatiivset mõju inimeste kultuuris osalemise võimalustele.
* Narva üheks oluliseks probleemiks on ajude väljavool. Kuigi Narvas on TÜ Narva kolledž ja Ida-Virumaa Kutsehariduskeskuse Narva õppekoht ning 2020. aastal avas uksed Sisekaitseakadeemia Narva õppekeskus, lahkub palju noori linnast tööle või kõrgharidust omandama. Suur tööpuudus ja madalad palgad ei motiveeri noori kodukohta naasma, samuti ei ole Narva seni olnud atraktiivne uutele talentidele.
* Kultuuri- ja spordirahastamise tase ei ole olnud piisav, et toetada kõiki häid algatusi ning tagada spetsialistidele korralik toimetulek. Kultuuri- ja sporditaristu vajab jätkuvalt suuri investeeringuid ning valdkonna materiaal-tehniline baas vajab uuendamist.
* Narva koos kogu Ida-Virumaaga ei ole omanud viimasel paarikümnel aastal ülejäänud Eestiga väga palju koostöökohti, mistõttu ei ole Narva kultuuri- ja sporditegelased väga tihedalt Eesti ja Euroopa võrgustikega seotud. Samuti pole Narvas olnud väga kättesaadavad kultuurikorraldajatele ja -juhtidele suunatud koolitused ja arendusprogrammid.
* Narva kuvand, nagu ka ülejäänud Ida-Virumaa puhul, on olnud ülejäänud Eestis ja ka Euroopas palju aastaid nõrk, seda seoses probleemidega Eesti-Vene suhetes, aga ka tõsiste sotsiaalsete probleemidega. Õnneks on viimase paari aasta jooksul suudetud seda mainet parandada, millest annab tunnistust ka hüppeliselt kasvav turistide arv, sh siseturistid.
* Kuigi turistide arv on kasvamas, siis on linnas puudu kvaliteetset teenust osutavatest turismiettevõtetest. Linnas ei ole tänasel päeval piisavalt majutus- ega toitlustuskohti rahvusvaheliste suurürituste teenindamiseks, samuti on probleeme teeninduskultuuri ja keeleoskuse tasemega.

## Kultuuri- ja spordivaldkonna ülevaade

Kultuuri- ja sporditegevust koordineerib Narva Linnavalitsuse Kultuuriosakond ning Narva Linnavolikogu kultuuri- ja spordikomisjon koostöös kolmanda ja erasektoriga. Kultuuri- ja spordivaldkonnas tegutseb 10 allasutust, sealhulgas 6 munitsipaalhuvikooli, Kultuurimaja Rugodiv, Narva Keskraamatukogu, Narva Linna Sümfooniaorkester, Narva Spordikeskus. Ka üldhariduskoolides ja Narva Noortekeskuses pakutakse noortele tegevust ja võimalust osaleda erinevatel üritustel ja projektides muusika-, kunsti-, teatri-, tantsu-, tehnika- ja spordivaldkonnas.

Linna kultuuri- ja spordielus on tähtis roll SA Narva Muuseumil ja Geneva Kontserdimajal, kus toimuvad erinevad linna jaoks olulised tegevused. Hetkel toetab linn spordiklubisid ja ühendusi, kultuuriorganisatsioone, kultuuriühendusi ja rahvuskultuuriseltse ning muid organisatsioone, kes pakuvad teenuseid kultuuri- ja spordivaldkonnas. TÜ Narva kolledžil ja Ida-Virumaa kutsehariduskeskuse Narva õppekohal on oluline roll kultuuriliste ja spordialaste projektide ja ürituste läbiviimisel.

Renoveeritud **Narva raekoda**, 350 aastat tagasi ehitatud ja pärast teist maailmasõda taastatud, on jälle avatud külastajatele juunist 2023, pärast 24-aastast vaheaega. Tänapäeval on raekoda linnavõimu esindushoone ja turismiinfokeskus. Teisel korrusel on saal pidulike sündmuste jaoks. Narva ajaloolise linnasüdame keskus on Narva raekoda, kus iga kivi kannab oma lugu. Raekoja kõrval lõpetati 2023. aasta detsembris edukalt **Stockholmi platsi** esimese etapi ehitustööd. Plats on avatud linnaelanikele ja -külalistele. Mõne aasta pärast on kogu Stockholmi plats valmis - kolm korda suuremana kui praegu ja sellest saab ülelinnaliste ürituste läbiviimise koht. Stockholmi platsi ehitus üldeesmärgiks on Raekoja kvartali väljaarendamine ja vanalinna atraktiivseks muutmine tõstes turistide arvu Narva linnas.

**Kultuurimaja Rugodiv** korraldab kultuurilisi ja meelelahutuslikke üritusi, loob tingimused vabatahtliku kultuuritegevuse arenguks, säilitab ja arendab eesti kultuuri ja teiste rahvaste kultuuri ning on professionaalse kultuuri vahendaja. Kultuurimajas tegutseb 15 laste ja täiskasvanute kollektiivi, taidlusringi ja klubi tantsu, muusika- ja teatrivaldkonnas. Kogu aasta jooksul toimub kultuurimajas ning kultuurimaja kollektiivide osalemisel üle 1000 üritust.

**Narva Keskraamatukogu** eesmärgiks on elanikkonnale vaba ja piiramatu juurdepääsu tagamine informatsioonile, teadmistele ja kultuurile, elukestva õppe ja eneseharimise toetamine. Raamatukogu pakub õpet ja programme koolieelikutele, koolide ja gümnaasiumide õpilastele kirjanduse, kultuuri ja koduloo valdkonnas. Täiskasvanud lugejatele korraldatakse arvukaid temaatilisi näitusi ja kohtumisi, loenguid, kohtumisi kirjanikega, kontserte, regulaarseid uute raamatute ja perioodika tutvustusi. Narva Keskraamatukogu hõlmab ka kahte hubast haruraamatukogu, mis asuvad Narva Laste Loomemajas ja Narva Rahvaste Majas. Narva Keskraamatukogus on avatud innovatsioonilabor MakerLab.

**Narva Linna Sümfooniaorkester** mängib olulist rolli linna ja Eesti riigi kultuurielus, esindades Narva linna nii Eestis kui ka välismaal. Orkester rikastab aastaringselt linna kultuuri- ja muude oluliste sündmuste programme sümfoonilise muusika kontsertidega. Orkestri kontserdid toimuvad ka Eesti teistes linnades. Narva Linna Sümfooniaorkester tegutseb Kultuurimajas Rugodiv.

**SA Narva Muuseum** on riigi ja linna asutatud sihtasutus. Sihtasutus tegeleb teadustegevusega, uurib ja eksponeerib Narva linna ajalugu ja kultuuri. Narva Hermanni linnuses asub Narva linna ajalugu tutvustav SA Narva Muuseumi alaline ajalooekspositsioon, seal korraldatakse ka ajutisi näitusi. Narva Muuseumi kunstigaleriis on Narva Muuseumi kunstikogu püsinäitus ning korraldatakse ka ajutisi näitusi. SA Narva Muuseumi üheks osaks on Põhjaõu, kus tegutsevad neli käsitöötöökoda ja apteek, mis pakuvad huvi nii linnaelanikele kui ka turistidele. SA Narva Muuseumi teiseks osaks on rekonstrueeritud Läänehoov, mille ajaloolise pärandi taastamine on muutnud selle üldisele avalikkusele kättesaadavamaks. Läänehoovis ehk suuremas osas linnuse territooriumist on paranenud oluliselt liikumis- ja transpordivõimalused (sealhulgas on muudetud liikumine mugavaks erivajadustega inimestele, paigaldatud uued infostendid, rajatud uus välisvalgustus jne). Läänehoovis on välja ehitatud infrastruktuur suurte ürituste korraldamiseks. Narva linnus on oluliste traditsiooniliste kultuuriliste ning suurejooneliste ja linna mainet tõstvate ürituste korraldamise koht.

**Geneva Kontserdimajas**, mis on mainekate ürituste korraldamise peamisi kohti linnas, asub munitsipaalhoones, mis on üle antud pikaajalisele rendile. Erinevate kontsertide, konverentside, seminaride, avalike koosolekute ja pidustuste korraldamiseks pakub Geneva Kontserdimaja 650 istekohaga suurt kontserdisaali ja 150 istekohaga väikest saali.

Narva linna laste ja noorte kultuuri- ja spordivaldkonna huviõppe asutuste tegevus on üks linna prioriteete. **Huvikoolid:** Narva Muusikakool, Narva Kunstikool, Narva Laste Loomemaja, Narva Noorte Meremeeste Klubi, Narva Paemurru Spordikool, Narva Spordikool Energia, loovad võimalusi huvihariduse saamiseks ja isiksuse igakülgseks arenguks sellistes valdkondades nagu muusika, teater, koori- ja vokaallaul, tants, keeleõpe, kujutav kunst, käsitöö, disain, eri spordialad ning muud kultuuri- ja spordivaldkonnad. 2023. aasta seisuga on Narva linna munitsipaalhuvikoolides täidetud 3683 õppekohta. Seega katab õpikohtade üldarv munitsipaalhuvikoolides ca 81% linna haridusasutuste õpikohtade üldarvust. Munitsipaalhuvikoolide töötajate arv on kokku ca 300 inimest, kellest üle poole on pedagoogid.

Narvas on kaks kutselist teatrit, mis on mittetulundusühingud: teater Ilmarine ja teater Korolevski Žiraf.

Alates 2018. a tegutseb **Vaba Lava Narva teatrikeskus**, mis pakub võimalusi kohalikele truppidele ning teistele eesti ja välisteatritele külalisetenduste andmiseks ning muude kultuuriürituste korraldamiseks (kontserdid, kino, näitused, konverentsid, seminarid, meistriklassid, festivalid jne). Vaba Lava Narva teatrikeskuses on BlackBox tüüpi saal ligi 220 istekohaga, stuudiosaal 70 istekohaga, väike saal 50 istekohaga ning kohviku- ja galeriiala.

Alates 2015. aastast tegutseb **Narva Loomeinkubaator OBJEKT**, mis korraldab selliseid üritusi nagu TedX Narva, küberspordi võistlused, häkatonid, õhtud loomeettevõtjatele ja regioonis loomeettevõtlustluse arendamise programmi teostajatele. Sügisel 2019 avas loomeinkubaator oma ruumid, mis annab suure tõuke loomeettevõtluse arengule.

Narvas tegutseb aktiivselt 29 **kultuuri- ja rahvuskultuuriseltsi**, sh Narva juudi kogukond, Narva klubi Käsitöö, Narva lauluklubi Ehho, Narva valgevene selts Sjabrõ, Narva Ingerisoomlaste Selts, Narva linna slaavi kultuuriselts Svätogor, Narva Poola Selts, Narva Tatari Kultuuriselts, Narva linna uzbeki kultuuriselts Sogdiana, Narva linna ukraina kaaslaskond, Narva tšuvaši selts Narspi, Narva Eesti selts, MTÜ Narvamaa, MTÜ Sophia, MTÜ Club Patchwork Plus, MTÜ Türkiispärl, poola klubi Polonez, vene kultuuriselts Nadežda, vene kogukond Rusitš, kunstiühing Vestervalli, rahvuslike, valgustuslike ja kultuursete organisatsioonide keskus Istoki, Henrich Hanseni nimeline Narva muinsuste selts, MTÜ Kunsti Sadam, MTÜ Autori foto, Narva Rahvusvähemuste Koordinatsiooninõukogu, Rahvuskultuuride keskus, MTÜ Ajavärten, Narva Linna Sakslaste Selts Harmonie.

Eesti spordiregistri andmetel oli 01.01.2024. a seisuga registreeritud Narva linnas 84 **spordiklubi**, millest tegutsevad aktiivselt vähemalt 70. Nendes eri suundadega spordiklubides teevad professionaalset ja harrastussporti üle 2000 inimese, sealhulgas linna toetusel ligikaudu 900 last. Narva linnas on kolm registreeritud ja tegutsevat **spordiliitu**. Narva Kehakultuuri- ja Spordiliit on Eesti Olümpiakomitee liige. Narva Koolispordiliit ühendab Narva üldhariduskoolide kehalise kasvatuse õpetajaid ning korraldab kooliõpilaste spordivõistlusi. Samuti teeb Narva Linnavalitsuse Kultuuriosakond koostööd Narva Jalgpalli Liiduga.

**Narva Spordikeskus** on munitsipaalasutus, mille peamine eesmärk on mitmekülgsete sportimisvõimaluste loomine ja sportimisteenuste osutamine linnaelanikele, samuti spordi- ja kultuuriürituste korraldamine ja edendamine. Siin pakutakse spordialade suurt valikut nii lastele ja noortele kui ka täiskasvanutele. Asutusel on tennisesaal, sportmängude saal, jõusaal, kaks aeroobikasaali, judosaal, spordimaadluse saal ja muud. Saale kasutavad sportlike treeningute läbiviimiseks Narva üldharidus- ja spordikoolid, paljud Narva linnas tegutsevad spordiklubid, samuti linnaelanikud. Narva Spordikeskuse valduses on ka Narva pneumohall.

Narvas pakutakse vaba aja veetmise võimalusi nii era- kui ka avalikus sektoris. Lisaks Narva Spordikeskusele, **Narva Paemurru Spordikooli jäähallile** ja **Narva Spordikooli Energia ujulale** osutavad linnaelanikele aktiivseks vaba aja veetmiseks ja tervisesportimiseks heal tasemel teenuseid mitmed treeningklubid (MyFitness Narva, Narva Baza Training).

Eesti Vabariigi 100. aastapäevaks rajati **Narva EV 100 park**. Park on suurepärane koht nii mõnusaks ajaveetmiseks jalutades puude vahel kui ka Eestis elavate erinevate rahvuste kohta rohkem teada saamiseks. Siin asub Eestimaa rahvuste salu, kus 37 erinevat rahvuspuud sümboliseerivad Eestis elavaid suuremaid rahvusgruppe, 100 tamme salu ja rahvapark, mis kannab nime lähedal asuva Gloria bastioni järgi.

Tänu Narva linna arenduse ja ökonoomika ameti teostatud projektidele on Narvas loodud mitmed kohad, mida saavad inimesed aktiivseks vaba aja veetmiseks kasutada. Linna ajaloolises südames asuv kaldapealne ligi 1 km pikkune **Narva Jõepromenaad** lookleb Narva bastionide ja linnuse all jõe ääres. Promenaad on huvitav tänu oma temaatilistele objektidele: Rootsi terrass on kogu pere puhkeala, kus asuvad lastele mõeldud lõvikujulised atraktsioonid, Päikeseplats ja Dahlbergi lava kujutavad endast vabaõhulavu. Narva Jõepromenaadil Victoria bastioni sees asuvatel kasemattidel viiakse läbi ekskursioonid.

Narva linnuse kõrval asub **Narva Joaoru** puhkeala. Puhkealale on rajatud infrastruktuur puhkuse, meelelahutuse, spordiharrastuse ja kultuuriürituste läbiviimiseks. Joaoru puhkealal asuv promenaad pikenes vaateplatvormini, "5-kroonine vaade", kust avaneb vaade, mis on kuni euro kasutusele võtmiseni käibel olnud viiekroonise rahatähe tagaküljel. Joaoru rannahoones on sportimise ja spordiinventari kasutamise võimalused. Puhkeala arendamisega tegeleb SA Narva Linna Arendus. Lisaks Joaoru puhkeala arendamisele tegeleb sihtasutus ka Äkkeküla arendamisega, kus asub **Narva Pähklimäe terviserada**. See pakub igal aastaajal võimalusi aktiivseks vaba aja veetmiseks – valgustatud ühe kilomeetri pikkune terviserada männimetsa vahel on talvel sobiv suusatamiseks ning muul ajal saab seal harrastada kepikõndi või tervisejooksu.

Narvas eksisteerib suvilakooperatiivide ning paadigaraažide kultuur (nn **"Narva Veneetsia"**), mis on Narva linna elukeskkonna tähtis osa. Eesti mastaabis on see unikaalne nähtus. Sellel kultuurikihil on suur potentsiaal selleks, et reklaamida Narvat turistide meelitamiseks.

Viimastel aastatel on Narva muutumas populaarseks filmide ja telesarjade võttepaigaks. 2022. aastal Narvas filmitud mängufilm „Valik“ põhineb 90ndate aastate tegelikel sündmustel. 2024. aasta septembris algasid rahvusvahelise telesarja „Agentuur“ võtted. Sari tõstab esile Narva olulisust regiooni jaoks ja linna unikaalset positsiooni filmivõtete toimumispaigana.

Narva sai **2025. aasta soome-ugri kultuuripealinna** tiitli, mis rõhutab linna unikaalse ajaloo ja kultuuripärandi sidemed teiste soome-ugri rahvastega, luues silda ida ja lääne vahel. Soome-ugri kultuuripealinna aasta raames saavad kokku Narvas soome-ugri rahvad ja külalised kogu Euroopast ning tutvustavad Narvas enda mitmekesiseid traditsioone, kunsti ja keele, tuues kogukonnad lähemale ja edendades kultuurilist dialoogi.

2025. aastal osaleb Narva **XIII ülemaailmsetes eesti kultuuripäevades ESTO 2025** „Üheskoos“. Toimuv ESTO festival aitab Narval saada rahvusvahelist tähelepanu ja olla kohtumispaigaks Eesti diasporaale ja kohalikule kogukonnale. Narva muutub kultuurisillaks, kus toimuvad kontserdid, töötoad ja arutelud, mis soodustavad ühtekuuluvustunde tugevdamist ja kultuurisidemete uuendamist. See annab linnale võimaluse esitleda oma ainulaadset kultuurilist mitmekesisust ja ajaloolist pärandit, muutes Narva atraktiivseks sihtkohaks nii eestlastele üle maailma kui ka külalistele lähedalt ja kaugelt.

Narva linna kultuuri- ja spordiürituste kava on mitmekesine. Eri laadi ja ulatusega üritused pakuvad linna elanikele ja külalistele võimalusi vaba aja veetmiseks, samuti nii kultuuri- ja spordiürituste traditsioonide kui ka uuenduste nautimiseks kultuuri- ja spordivaldkonnas.

**Suurimad kultuuriüritused** on Narva päevad, Narva – Eesti sügispealinn, rahvusvaheline linnakultuurifestival Station Narva, Narva Ooperipäevad, Rahvusvaheline muusikafestival, noorpianistide vabariiklik instrumentaalkontserdi konkurss, Kunstniku Päev, džässimuusika festivalid, jpt.

**Suurimad spordiüritused** on Narva Linnajooks, Eesti Ööjooks - Narva Talv, Heategevuslik Teatejooks, kutselised poksi ja võitluskunstide show-võistlused, judoturniir Narva Cup, rahvusvaheline võrkpalliturniir Vladimir Nikolajevi mälestuseks, iluuisutamise võistlused Narva Spring, jäähokiturniirid, Narva Motokross, rahvusvahelised võistlused iluvõimlemises Ida-Virumaa Karikas, Narva Cup Tennis Europe, Narva Regatt jpt.

Narva linna suured ja tähendusrikkad sündmused korraldatakse sageli ajaloolistes ja kaunites paikades: Narva raekoda ja Stockholmi plats, Narva Muuseumi Põhjaõu ja Läänehoov, Narva EV 100 park, Narva Joaoru puhkeala jt. Kõik need paigad on ideaalsed meeldejääva atmosfääri loomiseks ning lisavad suurtele üritustele erilist võlu ja suursugusust.

# riskid

**Õiguslikud riskid** on seotud riigi ja linna õigusaktide muutumisega ning strateegia tõhusaks elluviimiseks vajalike õigusaktide kujundamise kestusega. See võib tingida planeeritud tähtaegade pikenemise või tegevuskavas kavandatud tegevuste täitmise tingimuste muutumise. Nimetatud riskide mõju vähendamiseks tuleb dokumentide eelnõude väljatöötamise etapil kaasata nende menetlemisse huvitatud pooli ja korraldada seadusandluses kavandatud muudatuste jälgimist kultuuri- ja spordivaldkonnas.

**Finants- ja majanduslikud riskid** on seotud majandusliku olukorra võimaliku halvenemisega riigis ja linnas, võimaliku majanduskriisiga, samuti eelarvelise rahastamise puuduliku tasemega, mis võib kaasa tuua alarahastamise, tegevuskava tegevuste arvu vähenemise või lõpetamise, samuti oluliselt vähendada osutatavate teenuste mahtu. Samuti on Ida-Virumaa puhul suureks riskiks tööturu olukorra muutumine, seda nii automatiseerumise kaudu vanades tööstusharudes kui ka suurte ettevõtete kui oluliste tööandjate majandusriskid. Need riskid võivad mõjutada linna võimaluste taset strateegias toodud tegevuste elluviimises, sh tegevused, mis on seotud kultuuri- ja spordiasutuste ehitamise või renoveerimisega. Finantsriskide vähendamise viisideks on arengukava tegevuste täitmiseks vajalike rahaliste vahendite iga-aastane täpsustamine, prioriteetide määratlemine esmajärjekorras rahastamiseks ning eelarveväliste ressursside kaasamine kultuuri- ja spordivaldkonnas. Majandusriskide maandamisel tuleb teha tihedat koostööd valitsusega piirkonna eelisarendamiseks ja inimeste täiendõppe võimaluste laiendamiseks.

**Haldus- ja personaliriskid** võivad olla tingitud kõrge kvalifikatsiooniga töötajate väljavoolust kultuuri- ja spordivaldkonnast, mis vähendab valdkondade asutuste töö tõhusust ning pakutavate teenuste kvaliteeti. Antud riskirühma mõju maandamine on võimalik kõrge kvalifikatsiooniga töötajate kaasamisega ja olemasolevate spetsialistide ümber- ja täiendõppega. Samuti on riskid seotud arengukava elluviimisest huvitatud osapoolte puuduliku motivatsiooni ja koostöö tõhususega, mis võib kaasa tuua kultuuri- ja spordivaldkondade arengu kvaliteedi halvenemise ja arengukava eesmärkide ja ülesannete täitmata jätmise. Antud riskide vähendamise peamisteks tingimusteks on arengukava elluviijate koostöö efektiivsuse tõstmine, tegevuste täitmise regulaarse analüüsi korraldamine ning arengukava tegevuste õigeaegne korrigeerimine.

**Rahvusvahelisest olukorrast tingitud riskid** tulenevad Eesti ja Euroopa Liidu koostööst, kuna piirilinnana mõjutavad naabrite suhted Narva käekäiku otseselt. Rahvusvahelise suhtluse pingestumine mõjutab Narvat läbivate ja linna külastavate turistide arvu, samuti avaldab see mõju linna mainele Euroopa külaliste valmisolekule Narva külastamiseks. Riski maandamise viisiks on mitmekülgsete koostöösuhete arendamine eri riikide kultuuritegijatega, tõhusa rahvusvahelise turundus- ja kommunikatsiooniplaani elluviimine, Euroopa kultuuripealinnaks kandideerides tõsta Narva tuntust ja huvi linna vastu Euroopas laiemalt.

**Ühendustega seotud riskid** tulenevad transporditeenuse pakkujate poolsetest probleemidest kiirete ja sujuvate ühenduste tagamisest, sh kiire ja piisavalt tihe rongi- ja bussiliiklus, mis seoks Narvat Tallinna ja ülejäänud Eestiga. Narva jaoks on sujuvad ja kiired ühendused oluliseks eelduseks linna tihedamaks sidumiseks ülejäänud Eesti ja maailmaga. Riskide maandamiseks on oluline teha koostööd oluliste teenusepakkujatega, jagada regulaarselt informatsiooni plaanitavate muudatuste kohta ning võidelda riiklikul tasemel regiooni infrastruktuuri tehtavate investeeringute eest.

# tegevuskava

**Kasutatud lühendid:**

SE – strateegiline eesmärk M – meede

KO – Narva Linnavalitsuse Kultuuriosakond LAÖA – Linna Arenduse ja Ökonoomika amet

LMA – Linnamajandusamet ALPA – Narva Linnavalitsuse Arhitektuuri- ja Linnaplaneerimise Amet

KM – Kultuuriministeerium

|  |  |  |  |  |
| --- | --- | --- | --- | --- |
|  | **Tegevus** | **Teostamise ajakava** | **Rahastamise allikas** | **Vastutavad elluviijad** |
| 2025 | 2026 | 2027 | 2028 |  |  |
|  |  |  |  |  |  |  |  |
| **SE 1: Narvas on mitmekülgne, aktiivne ja kaasav kultuurielu, mis väärtustab nii traditsioone kui ka uuenduslikkust ning mis tugineb tugevale kogukonnale** |
|  |  |  |  |  |  |  |  |
| **M 1.1: Narva kultuuriasutuste ja organisatsioonide tegevuse toetamine ja vajalike tingimuste loomine** |
|  | Raamatukoguteeninduse süsteemi arendamine | x | x | x | x | Linnaeelarve, fondid | Narva Keskraamatukogu |
|  | Narva Keskraamatukogu peahoone (Malmi 8) ruumide renoveerimine ja Kreenholmi haruraamatukogu üle viimine Narva Rahvaste majja (Kreenholmi 25) | x | x | x | x | Linnaeelarve, võimalusel fondid | ALPA, KO |
|  | Teatrikunsti ja teatrivaldkonna organisatsioonide tegevuste toetamine | x | x | x | x | Linnaeelarve, fondid, kolmas sektor, riigieelarve | KOV, MTÜ, KM |
|  | Toetused kultuuriorganisatsioonidele, rahvuskultuuriühendustele ja taidluskollektiividele tagamaks aastaringse programmilise tegevuse kindlustust ja arengut | x | x | x | x | Linnaeelarve | КО |
|  | Varustuse hooldamine ja uuendamine, mis on vajalik kvaliteetsete teenuste osutamiseks ja tegevuse toetamiseks kultuurivaldkonnas | x | x | x | x | Linnaeelarve, fondid | kultuuriasutused |
|  | Kultuuriasutuste (sh huvikoolide) remondi ja renoveerimise planeerimine ja teostamine | x | x | x | x | Linnaeelarve, võimalusel fondid | KO, LMA |
|  | Tuleohutuse, valgustus- ja elektriseadmete takistamata töö tagamine kultuuriasutustes | x | x | x | x | Linnaeelarve, kolmas sektor | LMA, КО, asutused |
|  | Aadressil Kreenholmi 25 asuva hoone renoveerimine, sh spordisaali remont, raamatukoogu ruumide remont, fuajee, eesruumi, garderoobi remondi projekteerimine ja teostamine, näitusesaali projekteerimine ja ehitamine  | x | x | x | x | Linnaeelarve, fondid | LMA |
|  | Puuetega inimeste üritustes osalemise soodustamine (muuhulgas aadressil Kreenholmi 25 asuvas hoones lifti рaigaldamine, sh projekteerimine) | x | x | x | x | Linnaeelarve, fondid, kolmas sektor | КО, asutused,LMA |
|  | Aadressil juuli 9 asuva hoone kasutamise otstarbe muutmine ning fassaadide ja siseruumide rekonstrueerimine Narva Muusikakooli tarbeks | x | x | x | x | Linnaeelarve | LMA |
|  | Olulistele tähtpäevadele ja sündmustele pühendatud traditsiooniliste festivalide ja ürituste korraldamine | x | x | x | x | Linnaeelarve, fondid | КО, asutused |
|  | Suure osalejate arvuga suurürituste korraldamine  | x | x | x | x | Linnaeelarve, fondid | КО, asutused |
|  | Ürituste korraldamine, mis pakuvad andekatele ja võimekatele loov- ja sporditegijatele võimaluse esitleda vaatajaskonnale oma oskusi ja kogemusi | x | x | x | x | Linnaeelarve, fondid, kolmas sektor | КО, asutused |
|  | Noorsookultuuri arengule suunatud ürituste korraldamine | x | x | x | x | Linnaeelarve, fondid, kolmas sektor | КО, asutused |
|  | Uute originaalsete sündmuste korraldamise toetamine | x | x | x | x | Linnaeelarve, fondid, kolmas sektor | КО, asutused  |
|  | Rahvusliku ja rahvusvahelise tähtsusega suurürituste korraldamine ja läbiviimine | x | x | x | x | Linnaeelarve, fondid | KO, asutused |
|  | Loovtegijate, -kollektiivide ja sportlaste osalemine riiklikel ja rahvusvahelistel suurüritustel, konkurssidel ja võistlustel | x | x | x | x | Linnaeelarve, fondid | KO, asutused |
|  | Laulu- ja tantsupeo traditsiooni toetamine ja osalemine vabariiklikel laulu- ja tantsupidudel | x | x | x | x | Linnaeelarve, fondid | KO, kultuuriasutused |
|  | Elektrooniliste süsteemide ja kaasaegsete infotehnoloogiliste võimaluste kasutamine teenuste osutamise raames (sh elektrooniliste teenindussüsteemide loomine Narva Keskraamatukogus, mobiilirakenduste kasutamine) | x | x | x | x | Linnaeelarve, fondid, kolmas sektor | Asutused |
|  | Projektitegevuste arendamine ja asutuste projektide kaasfinantseerimine | x | x | x | x | Linnaeelarve, fondid | КО, asutused |
|  | Kaasaegsete digilahenduste, meedia, reklaamvahendite kasutamise arendamiseks võimaluste ja infrastruktuuri loomine | x | x | x | x | Linnaeelarve, fondid, kolmas sektor | КОV, asutused |
|  | Uute vormide juurutamine asutuste töösse ning ürituste korraldamisse (sh uued esinemiskohad) | x | x | x | x | Linnaeelarve, kolmas sektor | KO, asutused |
|  | Noorte spetsialistide kaasamine ja neile linna elamispinna eraldamine | x | x | x | x | Linnaeelarve | КО, asutused |
|  | Kultuuriasutuste teenuste kättesaadavuse taseme tõstmine erinevatele elanikkonna sihtgruppidele (sh täiskasvanute huvitegevuse ja huvihariduse vabaõppe programmide loomine, noorte vaba loomingu toetamine) | x | x | x | x | Linnaeelarve, fondid | Kultuuriasutused, huvikoolid |
|  | Põlvkondi siduva tegevuse raamide laiendamine (ürituste korraldamine kogu perele, ühiskoori loomine) | x | x | x | x | Linnaeelarve, fondid, kolmas sektor | КО, asutused  |
|  | Öökultuuri edendamine ja arendamine  | x | x | x | x | Linnaeelarve, fondid, kolmas sektor, erasektor | КОV, asutused  |
|  | Keskea täiskasvanutele loomingu arendamise ja tervisliku eluviisi toetamise võimalusi pakkuvate ettevõtjate toetamine ja tunnustamine | x | x | x | x | Linnaeelarve, fondid | KOV |
|  | Võimaluste loomine erivajadustega lastele ja noortele tegeleda kultuuri- ja sporditegevusega | x | x | x | x | Linnaeelarve, riigieelarve, fondid | KOV, huvikoolid ja -ringid |
|  | Materiaaltehniliste tingimuste loomine puuetega inimeste osalemiseks kultuurielus | x | x | x | x | Linnaeelarve, fondid | LMA, KO, asutused |
|  | Kultuuri- ja spordivaldkonna töötajate töö tasustamise, motiveerimise ja tulemuslikkuse ergutamise süsteemi täiustamine | x | x | x | x | Linnaeelarve | КОV |
|  | Kaadritöö arendamine (vajaliku kaadri leidmine ja kaasamine, konkurentsivõimeliste töötingimuste tagamine)  | x | x | x | x | Linnaeelarve, kolmas sektor | asutused |
|  | Kultuuri- ja spordivaldkonna töötajate ümber- ja täiendõppe edendamise tagamine (eelkõige Narva linnas täiendkoolituse läbimise võimaldamise soodustamine) | x | x | x | x | Linnaeelarve, fondid, kolmas sektor | asutused |
|  | Huvikoolide pedagoogide tunnustamine konkursi Aasta Õpetaja kaudu  | x | x | x | x | Linnaeelarve | КО |
|  | Kultuuri- ja spordivaldkonna parimate tegijate tunnustamine, sealhulgas maakonna ja vabariiklikele preemiatele ja stipendiumitele nomineerimine, tunnustusürituse igal aastal korraldamine (sh noorte tunnustamiseks) | x | x | x | x | Linnaeelarve, fondid, riigieelarve | KO, KM |
|  | Linna omapäraste väikeste algatuste, traditsioonide ja objektide väärtustamine ja toetamine | x | x | x | x |  |  |
| **M 1.2: Kultuuripärandi toetamine ja linna ajaloo tutvustamine** |
|  | Muuseumitöö arendamine ja kultuurilis-ajalooliste rikkuste säilitamine | x | x | x | x | KM, SA Narva Muuseum, linnaeelarve, fondid | SA Narva Muuseum, Narva Linnamuuseum |
|  | Narva ajalooga seotud programmide pakkumine linnaelanikele- ja külalistele | x | x | x | x | Linnaeelarve, SA Narva Muuseum | Narva Keskraamatukogu, SA Narva Muuseum, Narva Linnamuuseum |
|  | Narva linna ajaloomuuseumi loomine  | x | x | x | x | Linnaeelarve, fondid | SA Narva Muuseum |
|  | Kunstigalerii arendamine professionaalseks kunstikeskuseks | x | x | x | x | Linnaeelarve, fondid, KM, SA Narva Muuseum | SA Narva Muuseum |
|  | Kultuuripärandi objektide (ajaloo- ja kultuurimälestiste) säilitamise tingimuste loomine | x | x | x | x | Linnaeelarve, fondid | ALPA |
|  | Eesti, vene ja ingerisoome kultuuriruumi säilitamine ja soodustamine | x | x | x | x | Linnaeelarve, fondid, kolmas sektor | КО, kultuuriasutused |
|  | Rahvuskultuurse mitmekesisuse (sh instrumentaalfolkloor, koorimuusika) toetamine | x | x | x | x | Linnaeelarve, fondid, kolmas sektor | KO, MTÜ |
|  | Koduloo programmide ja programmilise materjali loomine linna ja regiooni koolide jaoks | x | x | x | x | Linnaeelarve, fondid, kolmas sektor | SA Narva Kant, koolid |
|  | Linna ja regiooni kultuurilise mitmekesisuse programmide ja programmilise materjali loomine ja koolide programmidesse arvestamine | x | x | x | x | Linnaeelarve, fondid, kolmas sektor | SA Narva Kant, koolid, MTÜ |
|  | Programmi „Ajalooline rekonstruktsioon ja eksperimentaalne arheoloogia“ loomine regionaalsel ja rahvusvahelisel tasemel | x | x | x | x | Linnaeelarve, fondid, kolmas sektor | SA Narva Kant, MTÜ, rahvusvahelised organisatsioonid |
|  | Programmi „Narva kandi park“ loomine – kultuurilis-ajalooline looduslik park (Narva-Narva-Jõesuu - Sinimäe), sh looduslikud vaatamisväärsused, ajaloolised ja kultuurilised mälestussambad ja –kohad, loodus- ja seiklusrajad, ekskursioonid, hariduslikud-õpetlikud programmid ja filmid, ekspositsioonid, talgud, üritused, rekonstruktsioonid) | x | x | x | x | Linnaeelarve, fondid | KOV, LAÖA, ALPA, LMA, KO, SA Narva Kant, Tartu Ülikool, MTÜ |
|  | Narva ja Narva-Jõesuu ajalooliste kalmistute korrastamise programmi loomine | x | x | x | x | Linnaeelarve, fondid | KOV, LAÖA, ALPA, LMA, KO, SA Narva Kant, MTÜ |
|  | Narva piirkonna kultuuripärandi infoportaali loomine | x | x | x | x | Linnaeelarve, fondid | KOV, LAÖA, ALPA, LMA, KO, SA Narva Kant, MTÜ |
|  | J. Niimani majas Narva esimese muuseumi taastamine |  | x | x |  | Linnaeelarve, fondid | KOV, SA Narva Kant, H.Hanseni nimeline ühendus |
|  | Ürituste pühendamine tuntud Narva tegijatele (nt tegijate aasta) | x | x | x | x | Linnaeelarve, fondid | KOV, SA Narva Kant |
|  | Kõrgel tasemel rahvusvahelise konverentsi korraldamine (sh kultuuripärandi teemal) | x | x | x | x | Linnaeelarve, fondid | KOV, SA Narva Kant |
|  | Rüütli tänava ajaloolise kvartali detailplaneering | x |  |  |  | Linnaeelarve, fondid | ALPA |
|  | Kaalukoja eeluuringud ja hoone projekteerimine | x |  |  |  | Linnaeelarve, fondid | ALPA |
|  | Kuningavalli arheoloogilised eeluuringud | x | x |  |  | Linnaeelarve, fondid | ALPA |
|  | Narva Kreenholmi kultuurikvartali "Manufaktuur" kontseptsiooni välja töötamine ja kultuurikvartali rajamine | x | x |  |  | Fondid | Narva Gate OÜ,KO, LMA, LAÖA, SA Kreenholmi Kultuurikvartal |
|  | Kreenholmi silla rekonstrueerimine (Kreenholmi ajaloolisel alal) | x | x |  |  |  | LMA |
|  | Projekti "Narva Stockholmi platsi ehitus, II etapp" ellu viimine | x | x | x |  | Linnaeelarve, fondid | LAÖA |
|  | Honori bastioni restaureerimine | x | x | x |  | Linnaeelarve, fondid | LAÖA |
|  | Gloria bastioni restaureerimine ja bastioni vallikraavi arendamine | x | x | x | x | Linnaeelarve, fondid | SA Narva Muuseum, ALPA |
|  | Triumphi bastioni valgustuse taastamine | x | x | x |  |  | SA Narva Muuseum |
|  | Vanalinna ja linnuse vahel silla ehitamine |  | x | x | x |  | SA Narva Muuseum |
|  | Harni trepi ehitustööd | x | x | x |  |  | LMA |
|  | Joaoru rannahoone rekonstrueerimine | x | x | x |  |  | LMA |
|  | Narva koskede vaateplatsi ehitamiseks tugimüüri rekonstrueerimine ja vaateplatsi ehitamine | x | x | x |  | Linnaeelarve, fondid | LMA, LAÖA, Narva Gat OÜ |
| **M 1.3: Eraalgatusliku kultuuritegevuse toetamine ja elanike kaasamine otsustusprotsessidesse** |
|  | Projektide algatajatele nõustamise pakkumine projektide koostamisel ja nende sihtfinantseerimise saamisel  | x | x | x | x | Linnaeelarve | КО |
|  | Uuenduslike projektide toetamine ning maakonna, riigi ja rahvusvaheliste fondide ja programmide eelarveväliste sihipäraste vahendite kaasamine | x | x | x | x | Linnaeelarve, fondid | КО, asutused |
|  | Kaasaegse kunsti arengu toetamine, sh koostöös Narva kunstiresidentuuriga | x | x | x | x | Linnaeelarve, fondid, kolmas sektor | КО, asutused |
|  | Muusikakollektiivide (sh estraadimuusika) tegevuse arendamine | x | x | x | x | Linnaeelarve, fondid, kolmas sektor | kultuuriasutused, MTÜ |
|  | Mitteformaalse ja alternatiivse kultuuri soodustamine ja parimate tingimuste loomine | x | x | x | x | Linnaeelarve, fondid, kolmas sektor | КО, asutused |
|  | Linna- ja mittemunitsipaalstruktuuride koostoime mehhanismide toetamine | x | x | x | x | Linnaeelarve, fondid, erasektor | KOV, asutused  |
|  | Soodsate üüritingimustega pindade andmine tegutsemiseks linna- või eraasutustes | x | x | x | x | Linnaeelarve, fondid, erasektor | asutused  |
|  | Erinevate kultuuride suhtluseks avatud ruumi võimaldamine ning professionaalide ja amatööride vahelise koostöö arendamine | x | x | x | x | Linnaeelarve, fondid, kolmas sektor | KOV, asutused  |
|  | Regulaarsete kohtumiste korraldamine mittetulundusühingute esindajatega kavandamaks üritusi ja koostööd | x | x | x | x | Linnaeelarve, kolmas sektor | КО, MTÜ |
|  | Ülelinnaliste ürituste üldplaani aastaringne täitmine ja avalikustamine | x | x | x | x | Linnaeelarve, fondid | КО, asutused |
|  | Teavitus- ja kommunikatsioonitegevuse tugevdamine, sh teabe avaldamine linna kultuuri- ja spordielu võimalustest ja uudistest elektroonilistel infoportaalidel, sotsiaalvõrgustikes | x | x | x | x | Linnaeelarve, kolmas sektor | КО, asutused |
|  | Asutuste kodulehekülgede toimimise toetamine ja arendamine | x | x | x | x | Linnaeelarve, kolmas sektor | asutused |
|  | Välireklaami pindade loomine ja hooldamine linnas | x | x | x | x | Linnaeelarve, võimalusel fondid | ALPA, LAÖA, LМA  |
|  | Ürituste kuulutuste paigaldamine kaubanduskeskuste reklaamipindadele | x | x | x | x | Linnaeelarve, erasektor | КО, asutused |
|  | Aktiivne koostöö meediaga (ajalehed, televisioon, raadio) | x | x | x | x | Linnaeelarve, erasektor | КО, asutused |
|  | Koostöö linna infopunktiga teabe levitamisel | x | x | x | x | Linnaeelarve | КО |
|  | Reklaamitrükiste väljaandmine | x | x | x | x | Linnaeelarve, fondid | asutused |
|  | Lahtiste uste päevade korraldamine kultuuri- ja spordiasutustes | x | x | x | x | Linnaeelarve, kolmas sektor | КО, asutused |
|  | Uuringute läbiviimine (sh arvamusuuringud) | x | x | x | x | Linnaeelarve | KOV, asutused |
|  | Kogukonna kaasamisprogrammi väljatöötamine | x | x | x | x | Linnaeelarve | KOV |
|  | Kaasava eelarve koostamise põhimõtte rakendamine | x | x | x | x | Linnaeelarve | KOV |
|  | Eri kogukondadest, rahvusest ja keelerühmadest elanikkonna kaasamine kultuuri- ja sporditegevuste kavandamisse  | x | x | x | x | Linnaeelarve | KOV, asutused |
|  | Kultuuri-, spordi- ja haridusasutuste kaasamine ülelinnastel üritustel osalemisse | x | x | x | x | Linnaeelarve | КО, asutused  |
|  | Noorte kaasamine noorsookultuuri tegevuste planeerimisse ja korraldamisse | x | x | x | x | Linnaeelarve | KOV, asutused |
|  | Heategevuse, sponsorluse, ja vabatahtlike liikumise mehhanismide arendamine | x | x | x | x | Linnaeelarve, erasektor | КО, asutused |
| **M 1.4: Huvihariduse ja -tegevuse toetamine** |
|  | Huvikoolide tegevuse arendamine ja õppevaldkondade omapära säilitamine | x | x | x | x | Linnaeelarve, riigieelarve | huvikoolid, KO |
|  | Huvihariduse ja –tegevuse kättesaadavuse ja mitmekesisuse tagamine | x | x | x | x | Linnaeelarve, riigieelarve | KOV, huvikoolid ja –ringid |
|  | Huvitegevuse organiseerimine ning kultuurilise suunaga kollektiivide tegevuse toetamine üldhariduskoolides, Narva Keskraamatukogus ja Kultuurimajas Rugodiv | x | x | x | x | Linnaeelarve, riigieelarve | üldhariduskoolid, Narva Keskraamatukogu, KM Rugodiv |
|  | Huvikoolide ja –ringide tegevuse seire | x | x | x | x | Linnaeelarve | KO |
|  | Noorte huvide ja vajaduste analüüs ja uurimine, huvitegevuse/-hariduse valikuspektri uuendamine | x | x | x | x | Linnaeelarve, riigieelarve | KO, huvikoolid |
|  | Huvikoolide ja –ringide varustamine kaasaegsete tehnika, inventari ja õppevahenditega | x | x | x | x | Linnaeelarve, riigieelarve, fondid | KOV, huvikoolid ja –ringid |
|  | Munitsipaalhuvikoolide renoveerimine ja rekonstrueerimine | x | x | x |  | Linnaeelarve, fondid | LMA |
|  | Narva Noorte Meremeeste Klubi liitmine Narva Laste Loomemajaga | x | x |  |  | Linnaeelarve | KO |
|  | Narva Muusikakooli hoone leidmine vastavalt kooli vajadusele (ruumiprogrammi koostamine) | x | x | x |  | Linnaeelarve | KO, Narva Muusikakool |
|  | Narva spordiasutuste tegevuse pidev analüüs ning seire (noorte ja laste arv, majandusliku efektiivsuse optimeerimine) | x | x | x | x | Linnaeelarve, võimalusel fondid | КО, huvikoolid, asutused |
| **M 1.5: Eesti keele ja kultuuri edendamine ja toetamine** |
|  | Mitmekesiste ja kvaliteetsete huviharidusprogrammide loomine, mis keskenduvad eesti kultuuri ja traditsioonide õpetamisele, kaasates erineva vanuse ja sotsiaalse taustaga gruppe. | x | x | x | x | Linnaeelarve, riigieelarve | КО, huvikoolid |
|  | Koostöö tihendamine kultuuriasutuste, organisatsioonide, huvikoolide ja üldhariduskoolide vahel, tagades üldhariduskoolide eesti keele ja kultuuri õppe käivitamise ja edendamise  | x | x | x | x | Linnaeelarve, riigieelarve, fondid, erasektor | КО, huvikoolid, asutused |
|  | Õpetajate ja spetsialistide tugivõrgustiku loomine, nende professionaalse arengu ja kvalifikatsiooni tõstmise tagamine ja toetamine. | x | x | x | x | Linnaeelarve, riigieelarve, fondid | КО, huvikoolid, asutused |
|  | Kirjandusürituste, lugemisprogrammide ja kirjanikega kohtumiste korraldamine | x | x | x | x | Linnaeelarve, riigieelarve, fondid | КО, Narva Keskraamatukogu, asutused |
|  | Interaktiivsete ja digitaalsete tegevuste rakendamine (sh virtuaalsed ekskursioonid, näitused, kultuuriüritused jt) | x | x | x | x | Linnaeelarve, riigieelarve, fondid | КО, Narva Muuseum, asutused |
| **M 1.6: Narva on heade sündmuste linn** |
|  | Koostöö tihendamine eelmiste ja tulevate Euroopa kultuuripealinnade ja kandidaatlinnadega, samuti sõpruslinnade võrgustiku laiendamine linnadega, kellega oleks võimalik jagada ühiseid õppetunde linnade arendamisel. | x | x | x | x | Linnaeelarve, riigieelarve, fondid, erasektor, Euroopa Liit, teiste KOVide eelarved | KOV, riigisisesed ja üleriigilised koostööpartnerid |
|  | Koostöö tihendamine kultuuri- ja spordiorganisatsioonide ja eestvedajatega | x | x | x | x | Linnaeelarve, riigieelarve, fondid, erasektor, Euroopa Liit, teiste KOVide eelarved | KOV, riigisisesed ja üleriigilised koostööpartnerid |
|  | Infoplatvormide, -portaalide ja meediaväljaannetega aktiivse koostöö teostamine eesmärgiga parandada linna mainet  | x | x | x | x | Linnaeelarve, riigieelarve, fondid, erasektor, Euroopa Liit, teiste KOVide eelarved | KOV, riigisisesed ja üleriigilised koostööpartnerid |
|  | Suurürituste toomine ja projektide käivitamine, kasutades ja tuues esile Narva linna omapära (geograafiline asend, ajalugu, mitmekeelne ja multikultuurne keskkond jms) | x | x | x | x | Linnaeelarve, riigieelarve, fondid, erasektor, Euroopa Liit, teiste KOVide eelarved | KOV, riigisisesed ja üleriigilised koostööpartnerid |
|  | Narva linna kultuuristrateegia tegevuste ellu viimine Euroopa kultuuripealinnaks kandideerimise eesmärgil, sh projekti "Narva Euroopa Kultuuripealinnaks elluviimine | x | x | x |  | Linnaeelarve, riigieelarve, fondid, erasektor, Euroopa Liit, teiste KOVide eelarved | LAÖA, Ida-Viru Loomeklaster, Ida-Viru Ettevõtluskeskus, riigisisesed ja üleriigilised koostööpartnerid |
|  | Võrgustike loomine teiste Eesti ja välismaa organisatsioonidega | x | x | x | x | Linnaeelarve, fondid, kolmas sektor | asutused |
| **SE 2: Narvas on head tingimused nii rahvaspordi kui ka saavutusspordiga tegelemiseks** |
| **M 2.1: Spordivaldkonna taristu arendamine** |
|  | Spordiasutuste ja -klubide varustamine kaasaegsete seadmete, inventari ja õppevahenditega | x | x | x | x | Linnaeelarve, riigieelarve, fondid | KOV, spordiasutused |
|  | Spordiasutuste ja nende materiaal-tehnilise baasi arenguprojektide kaasrahastamise tagamine | x | x | x | x | Linnaeelarve | KOV |
|  | Elektrooniliste teenindussüsteemide loomine ujulas | x | x | x | x | Linnaeelarve | KOV |
|  | Erinevate spordialadega tegelevate spordiklubide materiaalsete tingimuste ja tegevuse kindlustamine ja parendamine (sh uute spordialade arendamiseks vajalike materiaal-tehniliste võimaluste parendamine) | x | x | x | x | Linnaeelarve, võimalusel fondid | KOV, spordiasutused |
|  | Koostöö Sisekaitseakadeemiaga sportlaste tegelemiseks ruumide kasutamise osas | x | x | x | x | Linnaeelarve | KOV |
|  | Koolistaadionide renoveerimine ja korrashoid | x | x | x | x | Linnaeelarve, fondid | LMA, asutused |
|  | Narva Kesklinna Kooli, Narva Eesti Gümnaasiumi ja Narva Vanalinna Põhikooli jaoks kehalise kasvatuse tundide staadionil läbiviimise võimaluste loomine | x | x | x | x | Linnaeelarve, võimalusel fondid | KOV, asutused |
|  | Narva Keeltelütseumi Spordikompleksi renoveerimine | x | x |  |  | Linnaeelarve | LMA, LAÖA,ALPA, KO |
|  | Kreenholmi staadioni rekonstrueerimine (sh valgustuse rekonstrueerimine ja jooksuraja uuendamine, kergejõustiku maneeži ehitamine, Narva Paemurru Spordikooli poksisaali rekonstrueerimine ja remont) | x | x |  |  | Linnaeelarve, võimalusel fondid | LMA |
|  | Narva Paemurru Spordikooli lauatennise saali renoveerimine  | x | x | x | x | Linnaeelarve, võimalusel fondid | LMA |
|  | Narva Spordikooli Energia ujula hoone (Võidu 4) rekonstrueerimine koos saunakeskusega | x | x | x | x | Linnaeelarve, fondid | LMA, KO, LAÖA |
|  | Narva Spordikeskuse ventilatsioonisüsteemi renoveerimine energiatõhususe tõstmiseks | x | x | x | x |  |  |
|  | Äkkeküla lasketiiru kohandamine laskespordi jaoks  | x | x | x | x | Linnaeelarve, fondid | SA Narva Linna Arendus, LAÖA |
|  | Äkkeküla tervise- ja spordikeskuse arendamine (sh projekti "Äkkeküla olme- ja teenindushoone ehitamine" ellu viimine) | x | x |  |  | Linnaeelarve, fondid | SA Narva Linna Arendus, SA Eesti Terviserajad |
|  | Siselasketiirus laskmisega tegelemise võimaluste tagamine  | x | x | x | x | Linnaeelarve, fondid | KOV |
|  | Spordi- ja mänguväljakute ehitamine | x | x | x |  | Linnaeelarve, fondid | LMA |
|  | Veebaasi Jõe 3 rekonstrueerimine (sh projekteerimine) ja remont Narva Noorte Meremeeste Klubi jaoks | x | x | x | x | Linnaeelarve, võimalusel fondid | LMA |
|  | Jõe 1 hoone renoveerimine energiatõhususe tõstmiseks | x |  |  |  | Linnaeelarve, fondid | LMA, ALPA, Muinsuskaitseamet |
|  | Remondi ja renoveerimise planeerimine ja teostamine spordiasutustes, sh spordikoolides  | x | x | x | x | Linnaeelarve, võimalusel fondid | KO, asutused |
|  | Tuleohutuse, valgustus- ja elektriseadmete takistamata toimimise tagamine spordiasutustes | x | x | x | x | Linnaeelarve | КО, asutused |
|  | Maakondliku tähtsusega mitmefunktsionaalse spordikeskuse ehitamine | x | x | x |  |  | LMA, KO |
| **M 2.2: Sporditegevuse toetamine** |
|  | Spordiklubide toetamine | x | x | x | x | Linnaeelarve | KO |
|  | Saavutusspordi arendamine | x | x | x | x | Linnaeelarve, kolmas sektor | КО, spordiasutused |
|  | Linna koolilaste jalgrattasõidu õppe korraldamine | x | x | x | x | Linnaeelarve | КО |
|  | Kooliujumise riikliku programmi toetamiseks tingimuste loomine | x | x | x | x | Linnaeelarve, fondid | KOV, asutused |
|  | Harrastusspordi arendamisele ning liikumise ja tervisliku eluviisi populariseerimisele suunatud ürituste korraldamine ja läbiviimine | x | x | x | x | Linnaeelarve, fondid, kolmas sektor | КО, spordiasutused |
|  | Koolispordi süsteemi arendamine ja koolispordi ürituste mitmekesisuse ja arvu suurendamine tagamaks huvi spordi vastu | x | x | x | x | Linnaeelarve, fondid | КО, asutused |
|  | Spordieksponaatide väljapanekute soodustamine spordi edendamiseks ja propageerimiseks | x | x | x | x | Linnaeelarve, fondid, kolmas sektor | asutused |
|  | Veteranide spordi arendamine | x | x | x | x | Linnaeelarve, kolmas sektor | КО, spordiasutused |
|  | Eakatele sportimisvõimaluste ja nende kättesaadavuse toetamine | x | x | x | x | Linnaeelarve, kolmas sektor | КОV, spordiasutused |
|  | Invaspordi arendamine | x | x | x | x | Linnaeelarve, kolmas sektor | КО, spordiasutused |
|  | Erivajadustega lastele ja noortele sportimiseks võimaluste loomine | x | x | x | x | Linnaeelarve, riigieelarve, fondid | KOV, spordikoolid ja-klubid |
|  | Materiaal-tehniliste tingimuste loomine puuetega inimeste osalemiseks spordielus (sh spetsialiseeritud spordiväljaku ehitamine) | x | x | x | x | Linnaeelarve, fondid | LMA, asutused |
| **M 2.3: Noortespordi arendamine** |
|  | Noortespordi süsteemi arendamine tulevikutalentide potentsiaali rakendamiseks | x | x | x | x | Linnaeelarve, kolmas sektor | КО, spordiasutused |
|  | Võimekate ja tahtejõuliste noorte leidmine ning nende võimete arendamine plaanipärase süvaspordiõppe käigus | x | x | x | x | Linnaeelarve, riigieelarve, kolmas sektor | spordikoolid ja-klubid |
|  | Tegevus- ja õppevõimaluste kättesaadavuse tagamine spordikoolides ja -klubides  | x | x | x | x | Linnaeelarve, riigieelarve, kolmas sektor | KOV, spordikoolid ja-klubid |
|  | Spordiklubide tegevuse ja ürituste toetamine | x | x | x | x | Linnaeelarve, fondid, kolmas sektor, riigieelarve, | KO, spordiklubid |
|  | Spordikoolide tegevuse eripära ja spetsiifiliste suundade ning õppevaldkondade toetamine ja arendamine | x | x | x | x | Linnaeelarve, riigieelarve, | KO, spordikoolid |
|  | Spordikoolide ja -klubide tegevuse seire | x | x | x | x | Linnaeelarve | KO |
| **SE 3: Narvas on soodne pinnas uuenduslike ja loovatel lahendustel põhinevate ettevõtete ja algatuste arenguks, linnaruum toetab loovust, tervislikke eluviise ja ökoloogilist tasakaalu** |
| **M 3.1: Loomemajanduse arendamine** |
|  | Loovinimeste loomingu säilitamise ja eksponeerimise soodustamine | x | x | x | x | KM, linnaeelarve, fondid, erasektor | KOV, kultuuriasutused |
|  | Kvaliteetsete loometingimuste tagamine loovinimestele (sh loovtöökodade võimaldamine kunstnike jaoks) | x | x | x | x | Linnaeelarve, fondid, kolmas sektor | KOV, kultuuriasutused |
|  | Loomemajandusalase teadlikkuse tõstmine noorte, loovisikute ja teiste valdkondade ettevõtjate hulgas | x | x | x | x | Linnaeelarve, fondid, kolmas sektor | KOV, kultuuriasutused |
|  | Loomemajanduse majandusliku potentsiaali kaardistamine Narvas, sh kultuuripealinna majandusliku mõju kaardistamine | x | x | x | x | Linnaeelarve, fondid, kolmas sektor | KOV, kultuuriasutused |
|  | Loomeettevõtluse propageerimine läbi häkatonide, töötubade, laatade ja koolituste korraldamise ja toetamise | x | x | x | x | Linnaeelarve, fondid, kolmas sektor | KOV, kultuuriasutused |
|  | Loomeettevõtete arengu toetamine läbi inkubatsioonivõimaluste, rahvusvahelistumise ja koolitusprogrammide toetamise | x | x | x | x | Linnaeelarve, fondid, kolmas sektor | KOV, LAÖA, kultuuriasutused |
|  | Soodsate tingimuste loomine eraalgatusel põhinevate ja erasektori poolt elluviidavate kultuurisündmuste ja –projektide toimimiseks | x | x | x | x | Linnaeelarve, | KOV, KO |
|  | Noorte loomeettevõtluse soodustamine õpilasfirmade kaudu | x | x | x | x | Linnaeelarve, fondid | asutused |
|  | Filmi- ja meediakunsti arengu ja populariseerimise soodustamine | x | x | x | x | Linnaeelarve, fondid, kolmas sektor | KOV, kultuuriasutused |
|  | Uute tehnoloogiate, digitaalsete võimaluste ja multimeedia kasutuse soodustamine loovtegevuse konkurentsieelise suurendamiseks  | x | x | x | x | Linnaeelarve, fondid, kolmas sektor | KOV, kultuuriasutused |
|  | Narva Loomelinnaku loomise toetamine | x | x | x |  | Linnaeelarve, fondid | LAÖA, SA Ida-Viru Loome - klaster |
| **M 3.2: Linnaruumi arendamine** |
|  | Kaasfinantseerimise tagamine investeeringute tegemiseks kultuuri- ja spordivaldkonna infrastruktuuri objektide ehitamisse ja renoveerimisse | x | x | x | x | Linnaeelarve | KOV |
|  | Projekt „Narva kindluse väljaarendamine kindlusarhitektuuri ajalugu tutvustavaks rahvusvaheliseks külastuskeskkonnaks” | x | x | x | x | Linnaeelarve, fondid | SA Narva Muuseum |
|  | Infrastruktuuri parendamine kultuuri- ja spordiürituste korraldamiseks | x | x | x | x | Linnaeelarve, fondid | LMA |
|  | Äkkeküla ujulaga spordi- ja tervisekeskuse ehitamine (sh detailplaneering, projekteerimine) | x | x | x | x | Linnaeelarve, fondid | SA Narva Linna Arendus, LAÖA |
|  | Narva piirkondliku spordi-, tervise- ja rehabilitatsiooni keskuseprojekteerimine ja ehitamine | x | x | x | x | Linnaeelarve, fondid | ALPA, LMA |
|  | Narva Veneetsia ala arendamine | x | x | x | x | Linnaeelarve, fondid | LMA |
|  | Promenaadi ehituse jätkamine | x | x | x | x | Linnaeelarve, fondid | LMA, LAÖA |
|  | Vanade ja tühjana seisvate tööstus- ja militaarhoonete kohandamine võimalikeks loomekeskusteks, residentuurideks, koostöötamise paikadeks või teisteks tegevuskeskusteks. | x | x | x | x | Linnaeelarve, riigieelarve, fondid, erasektor | KOV, eraettevõtjad |
|  | Tühermaade heakorrastamine | x | x | x | x | Linnaeelarve | ALPA, LMA |
|  | Avaliku ruumi rikastamine kunstiga (sh tänavakunsti kultuuri toetamine ja art-objektide loomine) | x | x | x | x | Linnaeelarve, fondid, erasektor | KOV, eraettevõtjad, kolmas sektor |
|  | Kultuuri- ja spordiasutuste kõrval asuvate territooriumide heakorrastamine ning infrastruktuuri arendamine kasuliku vaba aja veetmise võimaldamiseks, kultuuri ja spordi tarbimiseks | x | x | x | x | Linnaeelarve, võimalusel fondid | LMA, asutused |
|  | Investeeringud uutesse spordirajatistesse ning uute spordi- ja treeninguplatside ehitamine erinevates linnaosades ja olemasolevate toetamine | x | x | x | x | Linnaeelarve, fondid | LMA |
|  | Võimaluste ja tingimuste loomine ja laiendamine harjutamiseks linna haljasaladel (Joaorg, Äkkeküla) | x | x | x | x | Linnaeelarve, fondid | KOV, SA Narva Linna Arendus, LAÖA |
|  | Jalgrattateede projekteerimine ja ehitamine | x | x | x | x | Linnaeelarve | LAÖA, ALPA |
|  | Narva linna spordi- ja mänguväljakute (sh välipalliväljakud) projekteerimine, ehitamine, ehitamise toetamine (vastavalt korrale), | x | x | x | x | Linnaeelarve, võimalusel fondid | LMA, ALPA |
|  | Parklate kultuuri- ja sporditegevuseks kohandamine ja arendamine | x | x | x | x | Linnaeelarve, võimalusel fondid | LMA, ALPA |
|  | Suvilakooperatiivide ning paadigaraažide kultuuri arendamine | x | x | x | x | Linnaeelarve, võimalusel fondid, kolmas sektor | KOV, kolmas sektor |
|  | Jalgrattaparklate loomine | x | x | x | x | Linnaeelarve, fondid | LAÖA, ALPA |
|  | Väikevormide loomise toetamine | x | x | x | x | Linnaeelarve, fondid |  |
|  | Sadamate arendamine | x | x | x | x | Linnaeelarve, fondid | SA Narva Sadam |
| **SE 4: Narva on hinnatud ja tunnustatud sihtkoht nii sise- kui ka väliskülalistele** |
| **M 4.1: Turismiteenuste arendamine** |
|  | Ürituste haridusliku sisu ja ürituste atraktiivsuse taseme tõstmine | x | x | x | x | Linnaeelarve, fondid, kolmas sektor | КО, asutused  |
|  | Turismifirmadega koostöö arendamine | x | x | x | x | Linnaeelarve | KOV, LAÖA, turismifirmad |
|  | Koostöös Ida-Viru Ettevõtluskeskusega Ida-Viru Turismiklastris osalemine ning Narva turismitoodete ja teenuste arendamine. | x | x | x | x | Linnaeelarve, fondid, kolmas sektor | LAÖA |
|  | Koostöös turismiteenuste pakkujatega Narvas ja naabruses majutus- ja toitlustuskohtade arvu kasvu ning turismivaldkonnas teenusekvaliteedi paranemise soodustatavate tegevuste ellu viimine | x | x | x | x | Linnaeelarve, fondid, kolmas sektor | LAÖA |
| **M 4.2: Turundus- ja kommunikatsioonitegevuste elluviimine** |
|  | Narva linna turunduskava koostamine ja realiseerimine  | x | x | x | x | Linnaeelarve, fondid | LAÖA |
|  | Koostöös kultuuriasutuste ja kultuurisündmuste korraldajatega Narva kultuuritegevuste ja maineürituste sidumine linna tutvustamisega (Eestis ja rahvusvaheliselt). | x | x | x | x | Linnaeelarve, fondid, kolmas sektor | КО, asutused  |
|  | Narva maine tõstmiseks vajalike uuringute läbiviimine, regiooni atraktiivsuse meedias (Eestis ja Euroopas) tutvustamine ning infolaatadel ja turismimessidel osalemine | x | x | x | x | Linnaeelarve, fondid, kolmas sektor | КОV, LAÖA |
|  | Narva linna visuaalse identiteedi uuendamine ning vastavalt ka turunduskanalite ja –materjalide uuendamine ning reklaamtoodete-suveniiride kontseptsiooni väljaarendamine ning elluviimine | x | x | x | x | Linnaeelarve, fondid | КОV, LAÖA |
|  | Linna tutvustavate turundusmaterjalide loomine vastavalt uuele visuaalsele identiteedile: fotopangad, promovideod ja trükised  | x |  | x | x | Linnaeelarve, fondid | КОV, LAÖA |
|  | Kaasaegsete infotehnoloogiate kasutamine linna vaatamisväärsuste tutvustamisel | x | x | x | x | Linnaeelarve, fondid | КОV, LAÖA |
|  | Kultuuri ja spordi valdkondade arvestamine Narva linna brändi arutamisel ja loomisel | x | x | x | x | Linnaeelarve | KOV |
|  | Narva kultuuristrateegia tegevuste ellu viimine | x | x | x | x | Linnaeelarve, fondid, kolmas sektor | KO  |
| **SE 5: Narva kultuurielu on avatud ja rahvusvaheline ning see põhineb tugeval koostöövõrgustikul** |
| **M 5.1: Kultuurikoostöö arendamine Eestis ja rahvusvahelisel** |
|  | Tippspordi ürituste ja tipptaseme kultuurisündmuste korraldamine, mis on kantud rahvusvahelisse kalendrisse, võimalusel uute tipptaseme sündmuste loomine | x | x | x | x | Linnaeelarve, fondid | КО, spordiasutused |
|  | Osalemine riiklikes ja rahvusvahelistes liitudes ja koostöövõrkudes | x | x | x | x | Linnaeelarve, fondid, kolmas sektor | KOV, asutused  |
|  | Partnerlinnadega suhete arendamine | x | x | x | x | Linnaeelarve, fondid, kolmas sektor | KOV, asutused, MTÜ |
|  | Rahvusvaheliste noortekohtumiste korraldamine partner- ja sõpruslinnade kaasamisel | x | x | x | x | Linnaeelarve, fondid, kolmas sektor | KOV, asutused, MTÜ |
|  | Ida-Viru kultuuriklastri ja spordiklastri loomises ja käivitamises osalemine | x | x | x | x | Linnaeelarve, fondid, kolmas sektor | KO, MTÜd |
|  | Piirkondadevahelist ja rahvusvahelist koostööd arendavate ühisürituste korraldamine  | x | x | x | x | Linnaeelarve, fondid | KOV, asutused  |
|  | Rahvusvaheliste filmiprojektide Narvasse tuleku soodustamine ja liitumine Viru Filmifondiga. | x | x | x | x | Linnaeelarve, fondid, kolmas sektor | KOV, eraettevõtjad, kolmas sektor |

\* Eeldatakse, et tegevuskava elluviimiseks vajalik linnaeelarveliste vahendite maht moodustab 30-35% linnaeelarvest, arvestades lisaks fondide vähemalt 80-protsendilist rahalist toetust investeerimis- ja teiste projektide teostamiseks.